SKRIFTLIG FORESPOERGSEL E-3174/97 af Johanna Maij-Weggen (PPE) til Kommissionen (13. oktober 1997)

Om: Zaire

Ved Kommissionen, at et nyt FN-hold i slutningen af august er taget til det tidligere Zaire for at undersoege kraenkelser af menneskerettigheder der i landet siden marts 1993?

Ved Kommissionen, at lederen af FN's undersoegelsesudvalg, Amega, har meddelt, at han ikke har faaet nogen garantier for, at han skal kunne arbejde uafhaengigt i det tidligere Zaire?

Hvordan bedoemmer Kommissionen denne meddelelse, og hvad har Kommissionen gjort med hensyn til FN og Zaire for at soerge for, at den paagaeldende FN-kommission saettes i stand til at udfoere en uafhaengig undersoegelse?

Hvad er Kommissionens resultat hidtil med hensyn til menneskerettighedssituationen i det tidligere Zaire, og hvad har Kommissionen gjort for at paavirke praesident Kabila til at indfoere en mere demokratisk politik i sit land?

Svar afgivet paa Kommissionens vegne af João de Deus Pinhero (21. november 1997)

Kommissionen erindrer om, at Faellesskabet og dets medlemsstater den 22. januar 1992 suspenderede deres samarbejdsprogrammer, med undtagelse af humanitaer bistand, med det tidligere Zaire, som foelge af de hindringer, der under Mobutos styre blev lagt for demokratiseringsprocessen. Denne suspension gaelder stadig.

Efter dannelsen af Den Demokratiske Republik Congo i maj 1997 fastlagde Det Europaeiske Raad i juni 1997 og Raadet »Almindelige anliggender« den 15. september 1997 Unionens holdning over for de nye magthavere. Ifoelge denne holdning er en gradvis genoptagelse af samarbejdet med disse magthavere forbundet med overholdelsen af menneskerettighederne og den internationale humanitaere ret, og med en reel indsats for demokratiet og skabelsen af en retsstat.

Kommissionen kan konstatere, at den politiske dialog med den congolesiske regering siden maj 1997 endnu ikke har givet konkrete resultater. Kommissionen beklager, at FN's undersoegelsesudvalg ikke har kunnet paabegynde arbejdet paa grund af de congolesiske myndigheders manglende samarbejdsvilje. Under disse omstaendigheder er Kommissionen ikke for oejeblikket i stand til at paabegynde en gradvis genoptagelse af Faellesskabets samarbejde. Kommissionen fortsaetter dog den politiske dialog med den congolesiske regering for at overtale denne til at opgive sin konfrontationspolitik mod FN, der risikerer at bringe det noedvendige samarbejde med det internationale samfund i fare.

Med hensyn til genoptagelsen af demokratiseringsprocessen som forberedelse til det flerpartivalg, som praesident Kabila har lovet at afholde i april 1999, kan det konstateres, at der ikke er truffet konkrete foranstaltninger i denne forbindelse - navnlig nedsaettelse af et konstituerende udvalg foer den 1. september 1997 - til trods for politisk tilsagn herom fra lederen af den alliance, der sidder inde med magten i Congo. Kommissionen kan derfor kun konstatere, at myndighederne i Kinshasa er tilbageholdende over for en genoptagelse af demokratiseringsprocessen, hvilket har forhindret, at Faellesskabets bidrag paa 30 mio. ECU til valgets forberedelse har kunnet udbetales.

Kommissionen fortsaetter dog sine humanitaere programmer i Den Demokratiske Republik Congo.